Verkiesingshof sê oor NFP-aansoek | Maroela Media
Die hof het beslis dat die aansoek van die hand gewys word.
Daar is geen bevel gelewer wat kostes betref nie. Die verkiesingshof het aangedui dat hy later sy besluit sal kwalifiseer.
Maroela Media het vroeër berig die party het die verkiesingshof Vrydag vir 'n tweede keer probeer oorreed dat dit aan volgende week se munisipale verkiesing mag deelneem.
Die NFP het gesê dit is voormalige werknemers se skuld dat die registrasiegeld nie betyds betaal is nie. "Ons is van mening dat die uitsluiting van die NFP van die munisipale verkiesing onregverdig sal wees, aangesien 1,2 miljoen ondersteuners van die party nie hul grondwetlike reg om te stem sal kan uitoefen nie," het Bheki Gumbi, die party se waarnemende nasionale voorsitter, gesê.